CELEX: 22009D0069
Language: hr
Date: 2009-05-29 00:00:00
Title: Odluka Zajedničkog odbora EGP-a br. 69/2009 od 29. svibnja 2009. o izmjeni Priloga XIII. (Promet) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               268
            
         22009D0069
   
               L 232/25
            
            
               SLUŽBENI LIST EUROPSKE UNIJE
            
            
               29.05.2009.
            
         
      ODLUKA ZAJEDNIČKOG ODBORA EGP-a
   br. 69/2009
   od 29. svibnja 2009.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 50/2009 od 24. travnja 2009. (1)
               
            
         
               (2)
            
            
               Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (2) treba unijeti u Sporazum.
            
         
               (3)
            
            
               Poseban zemljopisni položaj i niska gustoća naseljenosti Islanda, kao i sastav zrakoplovne flote koja opslužuje na domaćim linijama na Islandu zahtijevaju da se Uredba (EZ) br. 300/2008 ne primjenjuje na domaći zračni prijevoz na području Islanda. Nacionalne sigurnosne mjere koje se primjenjuju na zračni prijevoz na Islandu pružaju odgovarajuću razinu zaštite.
            
         
               (4)
            
            
               U pogledu posebne situacije Lihtenštajna koja proizlazi iz kombiniranog učinka vrlo malog područja, posebne zemljopisne strukture kao i iz činjenice da je ukupna količina zračnog prometa u Lihtenštajnu vrlo ograničena, da ne postoji redoviti međunarodni zračni prijevoz u ili iz Lihtenštajna te da se infrastruktura civilnog zrakoplovstva u Lihtenštajnu sastoji od samo jednog helidroma, ova Uredba se ne primjenjuje na postojeću infrastrukturu civilnog zrakoplovstva na području Lihtenštajna.
            
         
               (5)
            
            
               Uredba (EZ) br. 300/2008 stavlja izvan snage Uredbu (EZ) br. 2320/2002 Europskog parlamenta i Vijeća (3), koja je sastavni dio Sporazuma i stoga mora biti stavljena izvan snage, u skladu sa Sporazumom,
            
         ODLUČIO JE:
   Članak 1.
   Prilog XIII. Sporazumu mijenja se kako slijedi:
   
               1.
            
            
               Tekst točke 66.h (Uredba (EZ) br. 2320/2002 Europskog parlamenta i Vijeća) zamjenjuje se sljedećim:
               „32008 R 0300: Uredba (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (SL L 97, 9.4.2008., str. 72.).
               U smislu ovog Sporazuma vrijede odredbe ove Uredbe sa sljedećim prilagodbama:
               
                           (a)
                        
                        
                           članak 7. ne primjenjuju se s obzirom na države EFTA-e;
                        
                     
                           (b)
                        
                        
                           kada Zajednica pregovara s trećom zemljom na temelju članka 20. kako bi zaključile sporazum da unaprijede cilj jednokratnog sigurnosnog pregleda’, nastoji za države EFTA-e dobiti ponudu sličnog sporazuma s dotičnom trećom zemljom. Države EFTA-e, pak, nastoje sklopiti sporazume s trećim zemljama koji odgovaraju onima u Zajednici;
                        
                     
                           (c)
                        
                        
                           mjere propisane ovom Uredbom ne primjenjuju se na domaćem zračnom prometu u zračnim lukama na teritoriju Islanda;
                        
                     
                           (d)
                        
                        
                           mjere propisane ovom Uredbom ne primjenjuju se na postojeću infrastrukturu civilnog zrakoplovstva na području Lihtenštajna.”
                        
                     
         
               2.
            
            
               Tekst Priloga 8. briše se.
            
         Članak 2.
   Tekst Uredbe (EZ) br. 393/2008 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 30. svibnja 2009., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 29. svibnja 2009.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 162, 25.6.2009., str. 31.
   
      (2)  SL L 97, 9.4.2008., str. 72.
   
      (3)  SL L 355, 30.12.2002., str. 1.
   
      (4)  Ustavni zahtjevi su navedeni.